### NN 39/2018 (27.4.2018.), Odluka o izmjenama i dopunama Odluke o rasporedu radnog vremena

MINISTARSTVO OBRANE

750

Na temelju članka 153. stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 i 30/18), donosim

ODLUKU

O IZMJENAMA I DOPUNAMA ODLUKE O RASPOREDU RADNOG VREMENA

I.

U Odluci o rasporedu radnog vremena (»Narodne novine«, br. 66/14, 23/15, 84/15 i 106/17) točka IV. mijenja se i glasi:

»Djelatnim vojnim osobama ne pripada pravo na uvećanje plaće za prekovremeni rad, rad noću, u smjenama, turnusima, subotom, nedjeljom, blagdanom, neradnim danom, stanju pripravnosti i slično, nego ostvaruju dodatke za vojnu službu u skladu s člankom 139. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 i 30/18).«.

II.

U točki V. stavku 3. riječi: »i ako to ne uzrokuje dodatne troškove« brišu se.

III.

U točki VII. stavku 3. riječi: »32 sata mjesečno i ne više od 180 sati godišnje.« zamjenjuju se riječima: »40 sati mjesečno i ne više od 250 sati godišnje.«.

IV.

U točki VIII.a iza riječi: »odazivanja na« dodaje se riječ: »pisani«, a riječi: »u vezi sa službom« brišu se.

V.

U točki XIII. stavku 1. riječi: »na terenu« zamjenjuje se riječima »u terenskim uvjetima«.

VI.

U točki XIV. stavku 1. iza riječi »i drugim aktivnostima u inozemstvu,« dodaju se riječi: »za vrijeme dežurstva, straže, rada u terenskim uvjetima,«.

VII.

U članku XVII. stavku 3. iza riječi: »na djelatne vojne osobe za vrijeme« dodaju se riječi: »sudjelovanja u operacijama potpore miru, operacijama odgovora na krize, humanitarnim operacijama i drugim aktivnostima u inozemstvu, za vrijeme dežurstva, straže, rada u terenskim uvjetima, vojnih vježbi i«.

VIII.

Iza točke XVII. dodaje se točka XVII.a koja glasi:

»XVII.a

(1) Rad u terenskim uvjetima podrazumijeva vježbe, obuku i izobrazbu na vojnim poligonima, uređenje i pripremu vojnih i civilnih lokacija i terena, uklanjanje posljedica elementarnih nepogoda, dekontaminaciju i asanaciju terena te druge slične aktivnosti koje se provode na zemljištu, akvatoriju i podzemlju izvan vojnih lokacija uobičajenog smještaja i rada po zapovijedi odnosno nalogu ovlaštene osobe.

(2) Za rad iz stavka 1. ove točke djelatna vojna osoba za svaki neradni dan ostvaruje pravo na jedan slobodan dan.

(3) Za vrijeme rada iz stavka 1. ove točke, djelatnim vojnim osobama ne pripada pravo na uvećanje plaće, nego za to ostvaruju pravo na naknade za posebne oblike rada u službi i dodatak za vojnu službu u skladu s propisima kojima se uređuje pravo na naknade za posebne oblike rada i dodatke na plaću djelatnih vojnih osoba.«.

IX.

U točki XVIII. stavku 1. iza riječi: »svih obveza« dodaju se riječi: »jedan dan«.

Stavak 3. mijenja se i glasi:

»(3) Za vrijeme dežurstva iz stavka 1. ove točke, djelatnim vojnim osobama ne pripada pravo na uvećanje plaće, nego za to ostvaruju pravo na naknade za posebne oblike rada u službi i dodatak za vojnu službu u skladu s propisima kojima se uređuje pravo na naknade za posebne oblike rada i dodatke na plaću djelatnih vojnih osoba.«

X.

U točki XX. stavak 2. mijenja se i glasi:

»(2) Za rad iz stavka 1. ove točke djelatna vojna osoba za svaki neradni dan ostvaruje pravo na jedan slobodan dan.«

Stavak 4. mijenja se i glasi:

»(4) Za stražarsku službu iz stavka 1. ove točke, djelatnim vojnim osobama ne pripada pravo na uvećanje plaće, nego za to ostvaruju pravo na naknade za posebne oblike rada u službi i dodatak za vojnu službu u skladu s propisima kojima se uređuje pravo na naknade za posebne oblike rada i dodatke na plaću djelatnih vojnih osoba.«

XI.

U točki XXI. stavku 2. riječi: »na temelju ugovora zaključenog« brišu se, a riječi: »člankom 163.« zamjenjuju se riječima: »člankom 162.«.

XII.

U točki XXII. stavku 5. riječ: »određuje« zamjenjuje se riječima: »dužan je odrediti«, a riječi: »vremenu koje će djelatnoj vojnoj osobi omogućiti korištenje slobodnog dana u« brišu se.

XIII.

Prilog 1. Odluke o rasporedu radnog vremena (»Narodne novine«, br. 66/14, 23/15, 84/15 i 106/17) mijenja se te se Prilog 1. nalazi u prilogu ove Odluke i njezin je sastavni dio.

Prilog 3. Odluke o rasporedu radnog vremena (»Narodne novine«, br. 66/14, 23/15, 84/15 i 106/17) mijenja se te se Prilog 3. nalazi u prilogu ove Odluke i njezin je sastavni dio.

XIV.

Ova Odluka objavit će se u »Narodnim novinama« i stupa na snagu 1. svibnja 2018.

Klasa: 023-03/18-03/1

Urbroj: 512-01-18-363

Zagreb, 25. travnja 2018.

Potpredsjednik Vlade Republike Hrvatske
 i ministar obrane
 Damir Krstičević, v. r.

PRILOG 1.

![](/files/_web/sluzbeni-dio/2018/130083/images/8980.jpg)

PRILOG 3.

![](/files/_web/sluzbeni-dio/2018/130083/images/2975.jpg)